
Olet varmasti joskus seissyt lumisateessa ja
kääntänyt kasvosi kohti taivasta antaen hentojen hiutaleiden
putoilla poskillesi tuntien kuinka ne sulavat ihollesi lähes heti
laskeuduttuaan. Kieli pitkällä koettanut pyydystää niitä suuhusi.
Maria oli kuullut kerrottavan ettei lumihiutaleita ollut kahta
samanlaista. Miten olisi mahdollista että kaikki nuo miljoonat,
miljardit hiutaleet olisivat kaikki keskenään erilaisia? Kuka ne
olisi voinut kaikki edes laskea, saati sitten tutkia?








Pohtien näitä kysymyksiä pilvisenä pakkasaamuna
Maria päätti tutkia asiaa. Hän nykäisi kintaan kädestään ja ojensi
paljaan kämmenensä kohti taivasta .Lumihiutaleiden laskeuduttua
kädelle tuo utelias punaposki alkoi tutkia niitä.



Harmikseen Maria totesi ettei tutkimus onnistu .Nuo
pienenpienet hiutaleet sulivat heti lämpimällä kädellä. Toisen
käden kintaalle putoavat hiutaleet oli mahdotonta tutkia koska
käsine oli valkoinen aivan kuten lumihiutaleetkin.

